turjo4nis/wikipedia-bn-dump-20250701 huggingface dataset:
আন্তর্জাতিক ক্রিকেট কাউন্সিলের চেয়ারম্যান

আন্তর্জাতিক ক্রিকেট কাউন্সিলের চেয়ারম্যান বিশ্ব ক্রিকেট অঙ্গনের সর্বোচ্চ পরিচালনা পরিষদ আন্তর্জাতিক ক্রিকেট কাউন্সিলের (আইসিসি) সর্বোচ্চ স্থানীয় পদবীবিশেষ। ২০১৪ সালে আইসিসি’র ব্যবস্থাপনায় ব্যাপক রদ-বদল ঘটিয়ে ও পুণর্গঠনের মাধ্যমে এ পদ সৃষ্টি করা হয়। আইসিসি পরিচালনা পরিষদের প্রধান হচ্ছেন একজন সভাপতি। পূর্বে আইসিসি সভাপতি সংগঠনের প্রধান ছিলেন। কিন্তু ২০১৪ সালে ‘বিগ থ্রী’ নামে পরিচিত ইংল্যান্ড, ভারত ও অস্ট্রেলিয়া নিয়ন্ত্রণভার গ্রহণ করে গঠনতন্ত্রের পরিবর্তনের ফলে ব্যাপক অর্থে মূলতঃ সম্মানিত পদে পরিণত হয়েছে। সাবেক বিসিসিআই সভাপতি এন. শ্রীনিবাসন ২৬ জুন, ২০১৪ তারিখে প্রথম চেয়ারম্যানরূপে দায়িত্বভার গ্রহণ করেন। এরপর ২২ নভেম্বর, ২০১৫ তারিখ থেকে বিসিসিআইয়ের নতুন সভাপতি শশাঙ্ক মনোহর এ দায়িত্বে রয়েছেন।

চেয়ারম্যানের তালিকা

তথ্যসূত্র

আরও দেখুন 
 নাজমুল হোসেন
 আ হ ম মোস্তফা কামাল
 বাংলাদেশ ক্রিকেট বোর্ড
 আন্তর্জাতিক ক্রিকেট কাউন্সিল

বহিঃসংযোগ 

 আইসিসি’র প্রাতিষ্ঠানিক ওয়েবসাইট

ক্রিকেট প্রশাসন
আন্তর্জাতিক ক্রিকেট কাউন্সিল
কেন্ড্রিক লামার

কেন্ড্রিক লামার ডাকওর্থ (জন্ম জুন ১৭, ১৯৮৭) একজন মার্কিন র‍্যাপার এবং গীতিকার। তার জন্মের পর তিনি প্রতিপালন হন কম্পটন, ক্যালিফোর্নিয়াতে, তিনি শৈশবকালেই সঙ্গীত জীবন শুরু করেছিলেন কে-ডট মঞ্চ নামে, একটি মিক্সটেপ প্রকাশ করার মাধ্যমে তিনি তখনকার স্থানীয় সবার নজরে আসেন এবং যা তার জন্য সূবর্ণ সুযোগ হয়ে দাড়ায় যখন তিনি রেকর্ড লেবেল টপ ডগ এন্টারটেইনমেন্ট (টিডিই) এর সাথে চুক্তিবদ্ধ হন। ২০১০ সাল থেকে তিনি সবার কাছে পরিচিতি পেতে শুরু করেন, তার প্রথম সাধারণ প্রকাশ, ওভারলি ডেডিকেটেড এর পর, সে বছরেই লামার স্বাধীন ভাবে তার প্রথম স্টুডিও অ্যালবাম , সেকশন.৮০ প্রকাশ করেন, যেখানে তার প্রথম আত্বপ্রকাশকারী গান, "হাইইই পাওয়ার" এককটিও ছিল। সময়ের পরিক্রমে, তিনি ইন্টারনেটে অনেক বড় সংঙ্খক অনুসারী পেয়ে যান এবং  হিপ হপ জগতের কিছু উচু মানের গায়কদের সাথে গান গাওয়ার সুযোগ পেতে যান যাদের মধ্যে  দ্য গেইম, বাস্টা রাইম্স্, এবং স্নুপ ডগ অন্যতম।
তার তখনকার রেকর্ড লেবেলে প্রথম আত্বপ্রকাশকারী অ্যালবাম, গুড কিড, এম.এ.এ.ডি সিটি, টিডিই দ্বারা ২০১২ সালে প্রকাশ করা হয়, আফটার ম্যাথ, এবং ইন্টারস্কোপ রেকর্ডসের বিশাল সাফল্যের কারণে। এটি মার্কিন যুক্তরাষ্ট্রের বিলবোর্ড ২০০ তালিকার সেরা ২ নম্বর স্থানে উঠে আসে এবং পরে এটি রের্কডিং ইন্ড্রাষ্টি এসোসিয়েসন অব আমেরিকা (আর,আই,এ,এ) দ্বারা প্লাটিনাম একক এর খেতাব অর্জন করে। এই অ্যালবামটিতে ছিল টপ ৪০ হিট গান এর "সুইমিং পুলস (ড্রাঙ্ক)"; "বিচ্, ডোন্ট কিল মাই ভাইব"; এবং "পয়টি জাসটিস" এর মত একক গান গুলো। লামার প্রথম গ্র্যামি অ্যাওয়ার্ড পান তার অন্যতম একক "আই"এর জন্য, যেখানে তার তৃতীয় অ্যালবাম  ট্যু পিম্প অ্যা বাটারফ্লাই (২০১৫) এর প্রথম এককটি যা সমালোচকদের দ্বারা বহুল প্রশংসা পেয়েছিল। অ্যালবামটিকে ফ্রী জাজ, ফাঙ্ক, সৌওল, এবং স্পোকেন ওয়ার্ডে দেখা গিয়েছিল,ও আমেরিকা এবং যুক্তরাজ্যের সেরা এককের তালিকায় স্থান পায়, এবং ৫৮তম গ্র্যামি অ্যাওয়ার্ড অনুষ্ঠানে সেরা র‍্যাপ অ্যালবামের জন্য গ্র্যামি অ্যাওয়ার্ড পান। ২০১৬ সালে লামার , আনটাইটেল্ড আনমাষ্টার্ডপ্রকাশ করে, যা তার বাটারফ্লাই অ্যালবাম রেকর্ড করার কিছু আলাদা একক যা প্রকাশ করা হয়নি, তা নিয়ে ডেমো প্রকাশ করেন। তিনি তার চতুর্থ অ্যালবাম ড্যাম প্রকাশ করেন ২০১৭ সালে। এর প্রধান একক "হ্যাম্বল" মার্কিন যুক্তরাষ্ট্রের বিলবোর্ড হট ১০০ তালিকার প্রথম স্থানে উঠে আসে।
লামার তার সঙ্গীত জীবনে অনেকগুলো পুরস্কার ও সম্মাননা অর্জন করেছেন ,এর মধ্যে ৭টি গ্র্যামি অ্যাওয়ার্ড অন্যতম। ২০১৩ সালে, এমটিভি  লামারকে "হটেষ্ট এমসি ইন দ্য গেমে" তাদের বার্ষিক তালিকায় প্রথম অবস্থানে স্থান দেয়। ২০১৬ সালে টাইম তাদের বিশ্বের ১০০ জন প্রভাবশালী ব্যক্তির তালিকায় তাকে স্থান দেয়। স্যোলো ক্যারিয়ারের পাশাপাশি, ওয়েষ্টকোষ্ট হিপ হপ সুপার গ্রুপ ব্লাক হ্যািপি এর সদস্য হিসেবেও তিনি পরিলক্ষিত, তার সাথে তার টিডিই লেভেলের বন্ধুরা সাউথ লস এন্জেলেস এর র‍্যাপাররা এবি-সোউল, জে রক, এবং স্কুলবয় কিউ অন্যতম।

ডিস্কোগ্রাফি

ষ্টুডিও অ্যালবাম
 স্যাকশন.৮০ (২০১১) 
 গুড কিড, ম্যাাাড সিটি (২০১২)
 ট্যু পিম্প অ্যা বাটারফ্লাই (২০১৫)
 ড্যাম  (২০১৭)

তথ্যসূত্র

বহিঃসংযোগ

১৯৮৭-এ জন্ম
জীবিত ব্যক্তি
মার্কিন গায়ক
মার্কিন র‍্যাপার
গ্র্যামি পুরস্কার বিজয়ী
২১শ শতাব্দীর মার্কিন র‍্যাপার
মার্কিন পুরুষ র‍্যাপার
আফ্রিকান-মার্কিন পুরুষ র‍্যাপার
ক্যালিফোর্নিয়ার গীতিকার
ইন্টারস্কোপ রেকর্ডসের শিল্পী
ব্রিট পুরস্কার বিজয়ী
বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী
মার্কিন হিপ হপ রেকর্ড প্রযোজক
মার্কিন হিপ হপ সঙ্গীতশিল্পী
খ্রিস্টধর্মে ধর্মান্তরিত
ক্যালিফোর্নিয়ার চলচ্চিত্র নির্মাতা
এমটিভি ইএমএ বিজয়ী
প্রাইমটাইম এমি পুরস্কার বিজয়ী
নুরঝল বুলভার্দ

নুরঝল বুলেভার্দ (, বুলভার নুরঝল) হচ্ছে কাজাখস্তানের জাতীয় বুলেভার্দ। ইশিম নদীর তীরে গড়ে ওঠা রাজধানী শহর আস্তানার একটি পায়ে চলা পথ। বুলভার্দটি শহর এবং দেশটির অন্যতম প্রধান আকর্ষণ। বুলভার্দ সহ শহরটির নকশা করেছেন বিখ্যাত স্থাপত্যবিদ কিশো কুরোকাওয়া। বুলভার্দটি প্রেসিডেন্টের বাসভবন এক অরদা থেকে তাবু আকৃতির খান শাতির বিনোদন কেন্দ্র পর্যন্ত বিস্তৃত।

নকশা ও স্থাপত্য 
নূরজল বুলেভার্দের নকশা তৈরি করেন কিশো কুরোকাওয়া, যিনি আস্তানার শহর পরিকল্পনার মূল স্থপতি। এই বুলেভার্দটি শহরের প্রধান প্রশাসনিক ভবন আখ ওর্দা থেকে শুরু হয়ে খান শাতির এন্টারটেইনমেন্ট সেন্টার পর্যন্ত বিস্তৃত। পথটির দুই পাশে আধুনিক স্থাপত্যের নিদর্শন হিসেবে বিভিন্ন ভবন রয়েছে, যার মধ্যে বায়তেরেক টাওয়ার অন্যতম।

পরিবেশ ও সৌন্দর্য 
নূরজল বুলেভার্দটি একটি পথচারী অঞ্চলেরূপে পরিকল্পিত, যেখানে হাঁটাচলার জন্য পর্যাপ্ত স্থান রয়েছে। পথটির দুই পাশে গাছপালা ও ফুলের বাগান রয়েছে, যা শহরের সৌন্দর্য বৃদ্ধি করে। বিশেষ করে, রাতে পথটি আলোকিত হয়ে ওঠে, যা দর্শনার্থীদের জন্য আকর্ষণীয়।

সাংস্কৃতিক ও পর্যটন গুরুত্ব 
নূরজল বুলেভার্দটি আস্তানার একটি প্রধান পর্যটন আকর্ষণ হিসেবে বিবেচিত হয়। এটি শহরের সাংস্কৃতিক ও প্রশাসনিক কেন্দ্রের মধ্যে সংযোগ স্থাপন করে, যা স্থানীয় ও আন্তর্জাতিক দর্শনার্থীদের জন্য গুরুত্বপূর্ণ। পথটির আশেপাশে বিভিন্ন সাংস্কৃতিক প্রতিষ্ঠান, রেস্তোরাঁ ও দোকানপাট রয়েছে, যা স্থানীয় জীবনযাত্রার প্রতিফলন।

গ্যালারী

তথ্যসূত্র 

কাজাখস্তানের দর্শনীয় স্থান
শেখ হাসিনার তৃতীয় মন্ত্রিসভা

২০১৪ সালের ৫ই জানুয়ারি অনুষ্ঠিত সাধারণ নির্বাচনের পর ১২ জানুয়ারি শেখ হাসিনার নেতৃত্বে এই মন্ত্রিসভা পরিষদ গঠিত হয়। এর আগে নির্বাচিত মন্ত্রী এবং সংসদ সদস্যবৃন্দ ৯ই জানুয়ারি শপথ গ্রহণ করে।

মন্ত্রিসভার সদস্য
রাজনৈতিক দল

উপদেষ্টাগণ
প্রধানমন্ত্রী শেখ হাসিনার উপদেষ্টাবৃন্দ (মন্ত্রীর পদমর্যাদাসম্পন্ন):
এইচ টি ইমাম, প্রধানমন্ত্রীর রাজনৈতিক উপদেষ্টা
মসিউর রহমান, প্রধানমন্ত্রীর অর্থনৈতিক উপদেষ্টা
গওহর রিজভী, প্রধানমন্ত্রীর আন্তর্জাতিক সম্পর্ক বিষয়ক উপদেষ্টা
তৌফিক-ই-এলাহী চৌধুরী, প্রধানমন্ত্রীর বিদ্যুৎ, জ্বালানি ও খনিজ সম্পদ বিষয়ক উপদেষ্টা
তারিক আহমেদ সিদ্দিক, প্রধানমন্ত্রীর নিরাপত্তা উপদেষ্টা

তথ্যসূত্র

বাংলাদেশ সরকার
বাংলাদেশের মন্ত্রিসভা
শেখ হাসিনার মন্ত্রিসভা
নীনা হামিদ

নীনা হামিদ(২৬ ডিসেম্বর ১৯৪৯) হলেন একজন বাংলাদেশী লোক সঙ্গীতশিল্পী। তিনি তার "আমার সোনার ময়না পাখি" এবং "যে জন প্রেমের ভাব জানে না" গানের জন্য প্রসিদ্ধ। লোকসঙ্গীতে অবদানের জন্য বাংলাদেশ সরকার তাকে ১৯৯৪ সালে একুশে পদকে ভূষিত করে।

প্রারম্ভিক জীবন
নীনা হামিদ এক মুসলমান পরিবারে জন্মগ্রহণ করেন। তার পিতা আবু মোহাম্মদ আবদুল্লাহ খান ছিলেন একজন পুলিশ অফিসার এবং মাতা সফরুন নেছা। ভাইবোনের মধ্যে নীনা সবার ছোট। তার বড় ভাই মোজাম্মেল হোসেন, এবং বড় দুই বোন রাহিজা খানম ঝুনু ও রাশিদা চৌধুরী রুনু। নীনাদের পৈতৃক বাড়ি মানিকগঞ্জ জেলার নওদা গ্রামে। কিন্তু সেখানে তাদের যাতায়াত ছিল না। তার বাবা পুলিশ অফিসার হলেও সংস্কৃতিমনা ছিলেন এবং চেয়েছিলেন ছেলেমেয়েরা সংস্কৃতি চর্চা করুক।

নীনার সঙ্গীতে হাতেখড়ি হয় নিখিল দেবের কাছে। তখন প্রতিবছর তার স্কুলে প্রধান শিক্ষিক বাসন্তী গুহ গানের প্রতিযোগিতায় তার নাম লেখাতেন এবং তার নাম দেন "কোকিল"। তার বড় বোন আফসারী খানম সুরকার আবদুল আহাদের কাছে গানের তালিম নিতেন। আহাদ একদিন নীনার কণ্ঠ শুনে মুগ্ধ হন এবং তাকে উচ্চাঙ্গসঙ্গীতের তালিম দেন। পরে ১৯৫৬ সালে নীনা ধ্রুপদী সঙ্গীতে তালিম নিতে বুলবুল ললিতকলা একাডেমিতে ভর্তি হন। একই সাথে তার বড় ভাই মোজাম্মেল হোসেন সেতার, বড় বোন ঝুনু নৃত্য এবং রুনু রবীন্দ্র সঙ্গীত বিভাগে ভর্তি হন। সেখানে নীনা গান শিখেন ওস্তাদ বারীণ মজুমদার ও বিমল দাসের কাছে।

সঙ্গীত জীবন
তিনি আবদুল আহাদের মাধ্যমে নিয়মিত বেতারে খেলাঘরের অনুষ্ঠানে ধ্রুপদী গান গাইতেন। স্কুল ব্রডকাস্টিং প্রোগ্রামে তিনি গান গেয়েছেন নীলুফার ইয়াসমীন, ওমর ফারুক ও হোসনা ইয়াসমীন বানুর সাথে। একদিন মানিকগঞ্জের গীতিকার ও সুরকার ওসমান খান তাদের বাড়িতে আসেন তার মেঝো বোন রুনুকে দিয়ে এইচএমভি কোম্পানির একটা গান করানোর জন্য। রুনু রবীন্দ্র সঙ্গীত গাইতেন। তিনি তার প্রস্তাবে না করলে নীনা এই সুযোগটা গ্রহণ করেন এবং ঐ গানটি গাওয়ার আবদার করেন। ওসমান খান রাজি হলেন এবং তাকে দিয়ে সেই গানের রেকর্ডিং করালেন। সেই গানের দোতারায় ছিলেন কানাইলাল শীল, বাঁশিতে ধীর আলী মিয়া, তবলায় বজলুল করিম, একতারায় যাদব আলী। "কোকিল আর ডাকিস না" শিরোনামের রেকর্ডটি বের হলে গানটির প্রচুর কাটতি হয়। এর পর রেকর্ড করা হয় "রূপবান পালা"। এই পালার সুরকার ছিলেন খান আতাউর রহমান। এই পালার "ও দাইমা কিসের বাদ্য বাজে গো", "শোন তাজেল গো", "সাগর কূলের নাইয়া" গানগুলো জনপ্রিয় হল। সেখান থেকে নির্মাণ করা হয় রূপবান (১৯৬৪) চলচ্চিত্র। ছবিটি ব্যাপক সারা ফেলে। তার অন্যান্য উল্লেখযোগ্য গানগুলোর হল - "আমার সোনার ময়না পাখি", "ওহ কি গাড়িয়াল ভাই", "আগে জানিনারে দয়াল", "আইলাম আর গেলাম", "আমার বন্ধু বিনোদিয়া", "আমার গলার হার", "আমায় কি যাদু করলি রে", "এমন সুখ বসন্ত কালে", "যারে যা চিঠি লিইখা দিলাম", "যোগী ভিক্ষা লয় না", "ওরে ও কুটুম পাখি", "উজান গাঙের নাইয়া"।আমার মন পাগল হইল রে"' "উইড়া যাও রে ময়না পাখি"  ''"সখি জানলে""তোর পিড়িতে ঘুন ধরাইল"'''.

ব্যক্তিগত জীবন
নীনা এমএ হামিদের সাথে বিবাহবন্ধনে আবদ্ধ হন। হামিদ একজন আধুনিক গানের শিল্পী। লোক ও আধুনিক ধারার নৃত্যশিল্পী ফারহানা চৌধুরী নীনা হামিদের ভাগনি।

সম্মাননা
 লোক সঙ্গীতে অবদানের জন্য একুশে পদক, ১৯৯৪

তথ্যসূত্র

জীবিত ব্যক্তি
বাংলাদেশী নারী সঙ্গীতজ্ঞ
বাংলাদেশী লোক সঙ্গীতশিল্পী
শিল্পকলায় একুশে পদক বিজয়ী
ঢাকার ব্যক্তি
বাংলাদেশী গায়িকা
বাংলা ভাষার সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
একুশে পদক বিজয়ী
মানিকগঞ্জ জেলার ব্যক্তি
কৃষ্ণনাথ কলেজ

কৃষ্ণনাথ কলেজ ভারতের পশ্চিমবঙ্গের রাজ্যের মুর্শিদাবাদ জেলার একটি প্রাচীন ও ঐতিহ্যশালী মহাবিদ্যালয়। এটি বহরমপুর শহরে অবস্থিত।

ইতিহাস

১৮৫৩ সালে মহারানী স্বর্ণময়ী দেবী তার স্বামী কাশিম বাজারের মহারাজা কৃষ্ণনাথ রায়ের স্মৃতিতে এই কলেজটির প্রতিষ্ঠা করেন। কৃষ্ণনাথ ২৩ বছর বয়েসে বিপুল জমিদারি ও সম্পত্তি লাভ করেছিলেন। তার ইচ্ছা ছিল একটি বৃহৎ শিক্ষাপ্রতিষ্ঠান তৈরী করা। অল্প বয়েসে তিনি মারা গেলে রানী স্বর্নময়ী কলেজ নির্মাণে জমি ও অর্থ দান করেন। যদিও আরো অনেকে দান করেন কলেজ প্রতিষ্ঠায়। সাধারণ মানুষ, নবাব পরিবারের মহিলারা, জমিদার অনেকের দেওয়া অর্থে গড়ে ওঠে এই শিক্ষাপ্রতিষ্ঠান। একদা এখানে রাতে কমার্স ও আইন কলেজ চলত। কমার্স কলেজটি শহরের অন্যত্র স্থানান্তরিত হয়। আইন পাঠ বর্তমানে হয়না। এই কলেজে খ্যাতনামা দার্শনিক আচার্য ব্রজেন্দ্রনাথ শীল অধ্যক্ষ ছিলেন ১০ বছর। অর্থনৈতিক সাবলীলতা ও পঠনপাঠনকে সুচারুরূপে গড়ে তোলার প্রথম কারিগর তিনি। অন্যান্যদের মধ্যে ই এম হুইলার, মনীন্দ্রচন্দ্র নন্দী, রাধাকমল মুখার্জীর নাম করা যায়।

বিভাগ
কলেজে ১৫টি বিষয়ে সাম্মানিক স্নাতক এবং ৩টি বিষয়ে স্নাতকোত্তর পড়ানো হয়। যে সব বিষয়ে স্নাতকোত্তর পড়ানো হয় সেগুলি হল শারীরবিদ্যা, রেশমবিদ্যা ও সংস্কৃত।

বিজ্ঞান
রসায়ন
পদার্থবিজ্ঞান
গণিত
ভূগোল
প্রাণিবিদ্যা
উদ্ভিদবিদ্যা
শারীরবিদ্যা
রেশমবিদ্যা
অর্থনীতি

কলা
বাংলা
ইংরেজি
সংস্কৃত
ইতিহাস
রাষ্ট্রবিজ্ঞান
দর্শন
শারীরিক শিক্ষা
পর্যটন ও ভ্রমণ ব্যবস্থাপনা

কৃতি শিক্ষার্থী
 বেণীমাধব বড়ুয়া - বৌদ্ধশাস্ত্র বিশারদ, পণ্ডিত
 সূর্য সেন - স্বাধীনতা সংগ্রামী, শহীদ
 নলিনীকান্ত বাগচী - স্বাধীনতা সংগ্রামী, শহীদ।
 বিমানবিহারী মজুমদার, ভাগবতরত্ন,অন্যতম বৈষ্ণব সাহিত্য রচয়িতা
 ত্রিদিব চৌধুরী - রাজনীতিবিদ
 নলিনাক্ষ সান্যাল - স্বাধীনতা সংগ্রামী, সমাজসেবী
 ঋত্বিক ঘটক - পরিচালক
 আনোয়ার পাশা (লেখক) - বাংলাদেশের শহীদ বুদ্ধিজীবী 
 আবুল বরকত - ভাষা শহীদ
 অতুলকৃষ্ণ ঘোষ - স্বাধীনতা সংগ্রামী
 অমরেন্দ্র নাথ সেন - প্রধান বিচারপতি 
 রেজাউল করিম - জাতীয়তাবাদী সাংবাদিক,  সাহিত্যিক
 দক্ষিণারঞ্জন মিত্র মজুমদার - বাঙালি সাহিত্যিক
 মইনুল হাসান - রাজনীতিবিদ

চিত্রশালা

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র

ভারতের মহাবিদ্যালয়
পশ্চিমবঙ্গের শিক্ষাপ্রতিষ্ঠান
পশ্চিমবঙ্গের কলেজ
১৮৫৩-এ প্রতিষ্ঠিত শিক্ষাপ্রতিষ্ঠান
১৮৫৩-এ ভারতে প্রতিষ্ঠিত
মুর্শিদাবাদ জেলার বিশ্ববিদ্যালয় ও মহাবিদ্যালয়
কল্যাণী বিশ্ববিদ্যালয়ের অধিভুক্ত মহাবিদ্যালয়
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
বড় আলমপুর ইউনিয়ন

বড়আলমপুর ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৭নং বড়আলমপুর ইউনিয়ন।

প্রশাসনিক এলাকা 
বড়আলমপুর ইউনিয়নের অধীনে মোট ২০টি গ্রাম আছে।।

 বাশঁপুকুরিয়া
 পত্নীচড়া
 শ্যামদাসের পাড়া
 আকুবের পাড়া
 গাজীখা
 রাজারামপুর
 ফতেপুর ফকিরা
 বড় উমরপুর
 বড় আলমপুর
 হিজলগাড়ী
 পাটগ্রাম
 খষ্ট্রি
 ছোট উজিরপুর
 কৈগাড়ী
 হোসেনপুর
 ধর্মদাসপুর
 তাতারপুর
 শিমুলবাড়ী
 রামনাথপুর
 ছোট রসুলপুর

জনসংখ্যার উপাত্ত 
বড়আলমপুর ইউনিয়নের মোট লোক সংখ্যা: ২২.৬৭৯ জন। পুরুষ: ১১৬৮৫ জন, মহিলা: ১০৯৯৪ জন।।

শিক্ষাপ্রতিষ্ঠানের সংখ্যা 
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
 শিক্ষার হারঃ ৩৮%
 প্রাথমিক বিদ্যালয় : ১৪টি
 সরকারী ৮টি
 বেসরকারী ৬টি 
 উচ্চ বিদ্যালয় : ২টি
 নিম্ন মাধ্যমিক : ৪টি
 কলেজ : নাই
 মাদ্রাসার সংখ্যাঃ ৭টি
 ভকেশনাল : ১টি

দর্শনীয় স্থান  
।
 পাটগ্রাম মাজারশরীফ 
 মনজিলার দরগার 
 হরিংশিং দিঘী

তথ্যসূত্র

পীরগঞ্জ (রংপুর) উপজেলার ইউনিয়ন
হামবুর্গ বন্দর

হামবুর্গের বন্দর (জার্মান: হ্যামবার্গার হাফেন) জার্মানির হামবুর্গ শহরে এলবে নদীর তীরবর্তী একটি সমুদ্র বন্দর।  বন্দরটি উত্তর সাগরে নদীটির মহোনা থেকে ১১০ কিলোমিটার অভ্যান্তরে অবস্থিত।

বন্দরটি জার্মানির গেটওয়ে টু দ্য ওয়ার্ল্ড (টর জুর ওয়েল্ট) নামে অভিহিত হয় এবং এটি রাষ্ট্রের বৃহত্তম বন্দর। টিইইউ পরিবহনের পরিসংখ্যান অনুযায়ী, হামবুর্গ ইউরোপের তৃতীয় ব্যস্ততম বন্দর (রটারডাম ও এন্টওয়ার্পের পরে) এবং বিশ্বের মধ্যে ১৫তম বৃহৎ বন্দর। হামবুর্গের বন্দরের মাধ্যমে ২০১৪ সালে ৯.৭৩ মিলিয়ন টিইইউ  (কুড়ি-ফুট সমতুল্য ধারক) পরিচালিত হয়।

বন্দরটি ৭৩.৯৯ বর্গকিমি (৬৪.৮০ বর্গকিমি ব্যবহারযোগ্য) এলাকা জুড়ে বিস্তৃত, এর মধ্যে ৪৩.৩১ বর্গকিমি (৩৪.১২ বর্গকিমি) স্থলভূমি দ্বারা গঠিত। এলচে নদীর শাখাসমূহ স্বাভাবিকভাবে গুদামজাতকরণ ও ট্রান্সশিপমেন্ট সুযোগ-সুবিধা সহ পোর্ট কমপ্লেক্সের জন্য একটি আদর্শ স্থান তৈরি করেছে। এই বিস্তৃত মুক্ত বন্দরটি জার্মান শুল্ক ইউনিয়নে হামবুর্গের যোগদানের পরে প্রতিষ্ঠিত হয়।

টার্মিনাল

তথ্যসূত্র

বন্দর ও পোতাশ্রয়
জার্মানির বন্দর ও পোতাশ্রয়
উত্তর সাগরের বন্দর
হোছনাবাদ লালানগর উচ্চ বিদ্যালয়

হোছনাবাদ লালানগর উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান 
প্রতিষ্ঠানটি চট্টগ্রাম জেলার রাঙ্গুনিয়া উপজেলার লালানগর ইউনিয়নে অবস্থিত।

ইতিহাস 
১৯৯০ সালে তৎকালীন বৃহত্তর হোছনাবাদ ইউনিয়নের সাবেক চেয়ারম্যান বিশিষ্ট সমাজকর্মী ও শিক্ষানুরাগী জনাব মোহাম্মদ ইউনুছ তালুকদারের একান্ত উদ্যোগে বিদ্যালয়টি প্রতিষ্ঠা করেন। নিজ নামে এওয়াজ প্রাপ্ত এবং খরিদা ১.১৮ একর ভূমি বিদ্যালয়ের নামে তিনি দান করেন। ১৯৯১ সাল থেকে অষ্টম শ্রেণী পর্যন্ত শিক্ষা কার্যক্রম শুরু হলেও ১৯৯১ সালের ২৯ এপ্রিলের প্রলয়ংকারী ঘূর্ণিঝড়ে শিক্ষা কার্যক্রম সহ বিদ্যালয়ের অবকাঠামোর ব্যাপক ক্ষতি হয়। পরবর্তীতে ১৯৯৪ সালে নবম শ্রেণী পর্যন্ত ভর্তির মাধ্যমে বিদ্যালয়টি নতুনভাবে যাত্রা শুরু করে। পরবর্তী বছরেই বিদ্যালয়টি সরকারিভাবে স্বীকৃতি লাভ করে এবং ১৯৯৭ সালে সর্বপ্রথম এসএসসি পরীক্ষায় অংশগ্রহণ করে।

ব্যবস্থাপনা 
বিদ্যালয় পরিচালনার জন্য জনাব সিরাজুল করিম বিপ্লব কে সভাপতি করে ১২ জন বিশিষ্ট একটি পরিচালনা পরিষদ রয়েছে।

শিক্ষকবৃন্দ 
বিদ্যালয়ের প্রধান শিক্ষক বাবু বাদল কুমার বড়ুয়া।

অবকাঠামো 
বিদ্যালয়ের মূল ভবনটি একটি দ্বিতল ভবন। এতে নয়টি শ্রেণীকক্ষ, প্রধান শিক্ষকের কার্যালয়, সহকারী প্রধান শিক্ষকের কার্যালয়, শিক্ষক মিলনায়তন, বিজ্ঞানাগার, গ্রন্থাগার ও ছাত্রী মিলনায়তন আছে। এছাড়াও বিদ্যালয়ের সামনে একটি খেলার মাঠ রয়েছে।

শিক্ষা কার্যক্রম 
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে চার শতাধিক শিক্ষার্থী এ বিদ্যালয়ে অধ্যয়নরত আছে।

ফলাফল ও কৃতিত্ব 
বিগত বছরের পাশের হার ৯৭.৯৬%।

আরো দেখুন 
 রাঙ্গুনিয়া উপজেলার শিক্ষাপ্রতিষ্ঠানের তালিকা

তথ্যসূত্র

বহিঃসংযোগ 

রাঙ্গুনিয়া উপজেলার শিক্ষাপ্রতিষ্ঠান
এআরওয়াই নিউজ

এআরওয়াই নিউজ () একটি পাকিস্তান সংবাদ চ্যানেলভিত্তিক চ্যানেল। চ্যানেলটি ২০০৪ সালের ২৬ সেপ্টেম্বর তারিখে উদ্বোধন করা হয়। একটি দ্বিভাষী চ্যানেল হিসেবে ইংরেজি এবং উর্দু ভাষায় সংবাদ পাঠ করা হয়ে থাকে। এটি এআরওয়াই ডিজিটাল নেটওয়ার্ক এর একটি অংশ হিসেবে এআরওয়াই গ্রুপ এর একটি সহোদর হিসেবে প্রতিষ্ঠিত। এআরওয়াই শব্দটি নেওয়া হয়েছে গ্রুপটি মালিক ''আব্দুর রাজ্জাক ইয়াকুব" শব্দের নামের প্রথম অক্ষর এর সংক্ষিপ্ত রুপ থেকে।

এআরওয়াই ডিজিটাল নেটওয়ার্ক 
 এআরওয়াই ডিজিটাল - সাধারণ বিনোদনমূলক চ্যানেল
 এআরওয়াই মিউজিক - সঙ্গীত বিষয়ক চ্যানেল
 এআরওয়াই কিউটিভি - ধর্মীয় চ্যানেল
 এআরওয়াই জিন্দেগী - সাধারণ বিনোদনমূলক চ্যানেল

আন্তর্জাতিক প্রাপ্যতা 
এআরওয়াই নিউজ ডিশ নেটওয়ার্কের অধিনে মার্কিন যুক্তরাষ্ট্রসহ বিশ্বের অন্যান্য দেশে দেখতে পাওয়া যায়।

তথ্যসূত্র

বহিঃসংযোগ 
 http://www.arynews.tv (অফিসিয়াল সাইট)

এআরওয়াই ডিজিটাল
পাকিস্তানের ২৪ ঘণ্টার টেলিভিশন সংবাদ চ্যানেল
২০০৪-এ প্রতিষ্ঠিত টেলিভিশন চ্যানেল ও স্টেশন
২০০৪-এ পাকিস্তানে প্রতিষ্ঠিত
উর্দু ভাষার গণমাধ্যম
পাকিস্তানের টেলিভিশন স্টেশন
হোয়াই ডোন্ট উই

হোয়াই ডোন্ট উই (সাধারনত ডব্লিউ.ডি.ডব্লিউ নামেও ডাকা হয়) একটি আমেরিকান পপ ব্যান্ড যারা ২০১৬ জোটবদ্ধ হয় এবং ব্যান্ড গঠন করে, ব্যান্ডটি যোনাহ্ মারাইস, করবিন বেসন,  ডেনিয়েল শেভি, জ্যাক আভেরি এবং  জ্যাচ হ্যারণের সমন্বয়ে গঠিত, যাদের কেউ কেউ আগে একক গায়ক ছিলেন।
২০১৬ সালের ৭ই অক্টোবরে, তারা তাদের আত্বপ্রকাশকারী একক "টেকিং ইউ" প্রকাশ করে, একই বছরের ২৫শে নভেম্বর তারা "ওনলি দ্য বিগেনিং"নামে আরেকটি একক প্রকাশ করে যা তাদের প্রথম আত্বপ্রকাশকারী ছোট অ্যালবামে ইপি রয়েছে। তারা তাদের দ্বিতীয় ছোট অ্যালবাম ইপি সামথিং ডিফারেন্ট প্রকাশ করে ২০১৭ সালের ১৭ই অক্টোবর। এর শিরোনাম একক শিরোনাম এককটি প্রথম একক হিসেবে একই দিনে প্রকাশ করা হয়েছিল। তারা তাদের তৃতীয় ছোট অ্যালবাম, হোয়াই ডোন্ট উই যাষ্ট প্রকাশ করে, ২০১৬ সালের ২রা জুন।
  তারা এখন তাদের "সামথিং ডিফারেন্ট" ট্যুরে আমেরিকার বিভিন্ন স্থানে ভ্রমণ করছে।
তাদেরকে তাদের বন্ধু ইউটিউবার, লোগান পুলের কিছু ভ্লগে দেখা যায়।

ক্যারিয়ার

২০১৬–বর্তমান
এই ব্যান্ড দলটি মূলত ২০১৬ সালের ২৭শে সেপ্টেম্বর গঠন করা হয়েছিল, কিন্তু ২০১৬ সালের ২৮শে সেপ্টেম্বরে তারা তাদের পুনঃমিলন করে। (তাদের প্রথম ইউটিউব ভিডিওতে তাদের ভাষ্য মতে )।
ব্যান্ড দলটি বর্তমানে  ইউটিউব ভিডিও ব্লগ এবং বন্ধু, লোগান পলের সাথে কাজ করছে। লোগান হোয়াই ডোন্ট উই এর তিনটি গানের ভিডিওতে নির্দেশনা প্রদান করেছে ,লোগানের "হেল্প মি হেল্প ইউ নামে একটি এককে তার সহ শিল্পী হিসেবে কাজ করেছে"। তাছাড়া ব্যান্ড দলটি লোগানের প্রতিদিনকার অনেক ব্লগে তাদেরকে নানা ভাবে দেখা গিয়েছে।

ডিস্কোগ্রাফি

সম্প্রসারিত বাজনা

একক

প্রধান শিল্পী হিসেবে

ফিচার শিল্পী হিসেবে

প্রচারণামূলক একক

গানের ভিডিও

তথ্যসূত্র

বহিঃসংযোগ

সঙ্গীত দল
মার্কিন সঙ্গীত দল
সঙ্গীত ব্যান্ড
আটলান্টিক রেকর্ডসের শিল্পী
লস অ্যাঞ্জেলেসের সঙ্গীত দল
২০১৬-এ ক্যালিফোর্নিয়ায় প্রতিষ্ঠিত
মার্কিন বয় ব্যান্ড
বেদ প্রকাশ মালিক

বেদ প্রকাশ মালিক (জন্মঃ ১ নভেম্বর ১৯৩৯) ভারতীয় সেনাবাহিনীর একজন জেনারেল ছিলেন। তিনি ভারতীয় সেনাবাহিনীর ১৯তম প্রধান কর্মকর্তা ছিলেন। তিনি এ পদে ৩০ সেপ্টেম্বর ১৯৯৭ সাল থেকে ৩০ সেপ্টেম্বর ২০০০ তারিখ পর্যন্ত বহাল ছিলেন, তিনি সেনাপ্রধান থাকাকালীন সময়ই কার্গিল যুদ্ধ সংঘটিত হয়।

সামরিক জীবন
১৯৩৯ সালের ১ নভেম্বর জন্ম নেন কার্গিল যুদ্ধের এই ভারতীয় প্রধান সেনাপতি। তার জন্ম হয়েছিলো বর্তমান পাকিস্তানস্থ উত্তর-পশ্চিম সীমান্ত প্রদেশে।

মালিক কমিশন পান ১৯৫৯ সালের ৭ জুন ভারতীয় সেনাবাহিনীর ৩য় শিখ হালকা পদাতিক রেজিমেন্টে। তিনি কমিশন পাওয়ার পূর্বে ন্যাশনাল ডিফেন্স একাডেমী সহ দেহরাদুনের ইন্ডিয়ান মিলিটারি একাডেমিতেও অধ্যায়ন করেছেন।

তিনি জম্মু-কাশ্মীর অঞ্চলে একটি পদাতিক ব্রিগেডের কমান্ডার হিসেবে দায়িত্ব পালন করে 'অতি বিশিষ্ট সেবা ম্যাডেল' পদক লাভ করেন।

১৯৮৯ এর ডিসেম্বরে তাকে একটি মাউন্টেন ডিভিশনের জেনারেল অফিসার কমান্ডিং-এর দায়িত্ব দেওয়া হয় এবং ১৯৯২ সালের আগস্টে তিনি পাঞ্জাব প্রদেশে একটি বড় সেনাদলের নেতৃত্ব দেন এবং ঐ অঞ্চলে জঙ্গীবাদবিরোধী সামরিক অভিযান পরিচালনা করেন।

১৯৯৫ সালের জুলাই মাসে বেদ ভারতীয় সেনাবাহিনীর দক্ষিণাঞ্চলীয় অংশের প্রধান আদেশদানকারী কর্মকর্তা হিসেবে নিয়োগ পান এবং পরের বছরের আগস্টে তাকে সেনাসদরে 'ভাইস চীফ অব দ্য আর্মি স্টাফ' (উপসেনাপ্রধান) হিসেবে দায়িত্ব দেওয়া হয়।

সম্মাননা ও ভূষণ
<center>

{| class="wikitable"
|-
|
|পরম বিশিষ্ট সেবা পদক
|অতি বিশিষ্ট সেবা পদক
|
|-
|সামান্য সেবা পদক
|পূরবী স্টার
|বিশেষ সার্ভিস পদক
|রক্ষা পদক
|-
|সংগ্রাম পদক
|সৈন্য সেবা পদক
|হাই এলটিচুড সার্ভিস পদক
|৫০তম স্বাধীনতা বার্ষিকী পদক
|-
|২৫তম স্বাধীনতা বার্ষিকী পদক
| ৩০ বছর দীর্ঘকালীন সার্ভিস পদক
|২০ বছর দীর্ঘকালীন সার্ভিস পদক
|৯ বছর দীর্ঘকালীন সার্ভিস পদক
|}

তথ্যসূত্র

বহিঃসংযোগ
 https://web.archive.org/web/20120321181408/http://www.bharat-rakshak.com/LAND-FORCES/Personnel/Chiefs/160-VP-Malik.html
 http://indianarmy.nic.in/Site/FormTemplete/frmTemp1PTC2C.aspx?MnId=ihbKIDcaeOhOyg5bsE8Dzw&ParentID=BXy2wClT6S80HuIzDoV4qw

১৯৩৯-এ জন্ম
জীবিত ব্যক্তি
ভারতীয় জেনারেল
পরম বিশিষ্ট সেবা পদক প্রাপক
সেনাবাহিনী প্রধান (ভারত)
অতি বিশিষ্ট সেবা পদক প্রাপক
নির্মল চন্দ বীজ

নির্মল চন্দ বীজ ভারতীয় সেনাবাহিনীর একজন জেনারেল ছিলেন। তিনি ভারতের ২০তম সেনাপ্রধান হিসেবে ১ জানুয়ারী ২০০৩ থেকে ৩১ জানুয়ারী ২০০৫ পর্যন্ত দায়িত্ব পালন করেছিলেন।

সামরিক জীবন
বীজ ১৯৪৩ সালে জন্মগ্রহণ করেন। তার জন্ম হয় জম্মুতে (ভারত নিয়ন্ত্রিত কাশ্মীরে)। তিনি ১৯৫৯ সালে ১৬ বছর বয়সে ন্যাশনাল ডিফেন্স একাডেমীতে যোগদান করেন এবং প্রায় চার বছর পর ১৯৬২ সালের ১১ ডিসেম্বর কমিশন পান। তার কমিশনের ইউনিট ছিলো দগড়া রেজিমেন্ট। কমিশন পাবার সাথে সাথেই তাকে চীন-ভারত যুদ্ধে নামিয়ে দেওয়া হয়েছিলো। 
তিনি ৪ কোরের কমান্ডার, একটি পদাতিক ডিভিশনের জেনারেল স্টাফ অফিসার, সেনাবাহিনী সদরদপ্তরে সামরিক অভিযান পরিদপ্তরের পরিচালক (কর্নেল) এবং ব্রিগেডিয়ার হিসেবে সেনাবাহিনী সদরদপ্তরে পরিপ্রেক্ষিত পরিকল্পনা (কৌশলগত পরিকল্পনা) পরিদপ্তরের উপমহাপরিচালক পদে কাজ করেন।

কার্গিল যুদ্ধ (১৯৯৯) চলাকালে নির্মল সেনা সদরে ডাইরেক্টর জেনারেল মিলিটারি অপারেশন্স (ডিজিএমও) হিসেবে কর্মরত ছিলেন।

তথ্যসূত্র

ভারতীয় জেনারেল
১৯৪৩-এ জন্ম
জীবিত ব্যক্তি
সেনাবাহিনী প্রধান (ভারত)
পরম বিশিষ্ট সেবা পদক প্রাপক
উত্তম যুদ্ধ সেবা পদক প্রাপক
অতি বিশিষ্ট সেবা পদক প্রাপক
জম্মু (শহর) এর ব্যক্তি
খোদা বক্স

খোদা বক্স (১২ এপ্রিল ১৯২৮ – ১৫ জানুয়ারি, ১৯৯০) ছিলেন একজন বাংলাদেশী বাউল শিল্পী ও সুরকার। তিনি লালনের অনুসারি ছিলেন এবং তার নিজের রচিত বাউল গানের সংখ্যা প্রায় ৯৫০টি। বাউল সঙ্গীতের তার অবদানের জন্য বাংলাদেশ সরকার তাকে ১৯৯০ সালে একুশে পদকে ভূষিত করে।

প্রারম্ভিক জীবন
বক্স ১৯২৮ সালে (৩০ চৈত্র, ১৩৩৪ বঙ্গাব্দ) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চুয়াডাঙ্গা জেলার আলমডাঙ্গা উপজেলার জাঁহাপুর গ্রামে জন্মগ্রহণ করেন। তার পিতা কফিলউদ্দীন ও মাতা ব্যাশোরণ নেছা। তার পিতামহ মিয়াজান বিশ্বাস ঝিনাইদহের শৈলকুপা থানার বিজলেমনহরপুর গ্রামের বাসিন্দা ছিলেন। মিয়াজানের দুই ছেলে তিন কড়ি ও কফিলউদ্দীন। কফিল তার ৩৫ বছর বয়সে তার ফুফুর বাড়ি বর্তমান চুয়াডাঙ্গার আলমডাঙ্গা উপজেলার জাঁহাপুর গ্রামে চলে আসেন এবং সেখানে স্থায়ীভাবে বসবাস শুরু করেন। সেখানেই খোদা বক্সের জন্ম হয়। খোদা বক্স পঞ্চম শ্রেণি পর্যন্ত পড়াশুনা করেন।

কর্মজীবন
তিনি দশ বছর বয়স থেকেই গান গাওয়া শুরু করেন। তিনি বাংলাদেশ বেতার এবং বাংলাদেশ টেলিভিশনের নিয়মিত গায়ক ছিলেন। তিনি তার জীবনের অধিকাংশ সময় লালনের আখড়ায় কাটিয়েছেন। কুষ্টিয়ার  ছেউরিয়ায় লালনের আখড়া নির্মাণে তিনিও একজন উদ্যোগী ছিলেন।

১৯৮৩ সালে তিনি বাংলাদেশ শিল্পকলা একাডেমিতে লালন সঙ্গীতের শিক্ষক হিসেবে যোগ দেন।

খোদা বক্স প্রায় ৯৫০টি গান রচনা করেছেন। তার রচিত কয়েকটি উল্লেখযোগ্য গান হল "শুভ সাধুসঙ্গ লয়ে সাঙ্গপাঙ্গ", "দেবতা হারিয়ে পূজারী কাঁদবি কতদিন"।

ব্যক্তিগত জীবন
তিনি রাহেলা খাতুনের (লাইলি বেগম নামেও পরিচিত) সাথে বিবাহবন্ধনে আবদ্ধ হন। তাঁদের দুই সন্তানের মধ্যে জ্যেষ্ঠ হলেন কন্যা মালঞ্চ এবং কনিষ্ঠ হলেন পুত্র আবদুল লতিফ শাহ। ১৯৯৭ সালে খন্দকার রিয়াজুল হক বক্সের গাওয়া ১৪৮টি গান সংবলিত "মরমী কবি খোদা বক্স সাঁই" বইটি সম্পাদনা করেন।

সম্মাননা
 বাউল গানে অবদানের জন্য একুশে পদক (১৯৯০)
 বাংলা একাডেমির ফেলো (১৯৮৫)

তথ্যসূত্র

১৯২৮-এ জন্ম
১৯৯০-এ মৃত্যু
বাউল
বাংলাদেশী গায়ক
বাংলা ভাষার সঙ্গীতশিল্পী
শিল্পকলায় একুশে পদক বিজয়ী
চুয়াডাঙ্গা জেলার ব্যক্তি
বাংলা একাডেমির সম্মানিত ফেলো
২০শ শতাব্দীর পুরুষ সঙ্গীতজ্ঞ
একুশে পদক বিজয়ী
২০শ শতাব্দীর বাংলাদেশী সঙ্গীতশিল্পী
শরৎ বাবু

শরৎ বাবু একজন ভারতীয় চলচ্চিত্র অভিনেতা যিনি মূলত তামিল এবং তেলুগু ভাষার সিনেমায় কাজ করেছেন, এছাড়া তার অভিনীত চলচ্চিত্রগুলোর মধ্যে কন্নড় এবং মালয়ালম ভাষার চলচ্চিত্রও আছে। তার অভিনীত প্রথম চলচ্চিত্র ১৯৭৩ সালে মুক্তি পায় এবং ওটি ছিলো তেলুগু ভাষার। ব্যক্তিগতজীবনে তিনি অভিনেত্রী রমাপ্রভার সঙ্গে বিবাহবন্ধনে আবদ্ধ হয়েছিলেন যদিও পরে বিয়ে ভেঙ্গে যায়।

কর্মজীবন
তিনি বলেন,

আংশিক চলচ্চিত্রতালিকা

শরৎ বাবু অভিনীত আংশিক চলচ্চিত্র তালিকা

তথ্যসূত্র

বহিঃসংযোগ

ভারতীয় অভিনেতা
ভারতীয় চলচ্চিত্র অভিনেতা
তেলুগু ব্যক্তি
তেলুগু চলচ্চিত্র অভিনেতা
তামিল চলচ্চিত্র অভিনেতা
২০শ শতাব্দীর ভারতীয় অভিনেতা
কন্নড় চলচ্চিত্র অভিনেতা
২১শ শতাব্দীর ভারতীয় অভিনেতা
অন্ধ্রপ্রদেশের অভিনেতা
১৯৫১-এ জন্ম
২০২৩-এ মৃত্যু
একাধিক অঙ্গ ব্যর্থতায় মৃত্যু
নন্দী পুরস্কার বিজয়ী
তামিলনাড়ু রাজ্য চলচ্চিত্র পুরস্কার বিজয়ী
শ্রীকাকুলাম জেলার ব্যক্তি